Diari Oficial de la Generalitat Valenciana


Sumari del DOGV 6648, del 10-11-2011 (2011/11820)

RESOLUCIÓ de 8 de novembre de 2011, del director general del Servici Valencià d'Ocupació i Formació, per la qual es dóna publicitat de l'ampliació dels crèdits que han de finançar les subvencions del programa de foment de l'ocupació dirigit a emprenedors per a l'exercici 2011.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6648

Data del DOGV
:   10-11-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/11923


Data del document
:   08-11-2011

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 8 de novembre de 2011, del director general del Servici Valencià d'Ocupació i Formació, per la qual es dóna publicitat de l'ampliació dels crèdits que han de finançar les subvencions del programa de foment de l'ocupació dirigit a emprenedors per a l'exercici 2011. [2011/11234]  
En el Diari Oficial de la Comunitat Valenciana de 3 de gener de 2011, número 6430, es va publicar l'Ordre 54/2010, de 22 de desembre, de la Conselleria d'Economia, Hisenda i Ocupació, per la qual es regula i es convoca la concessió de subvencions de foment de l'ocupació dirigit a emprenedors per a l'any 2011.   
D'acord amb la Llei 17/2010, de 30 de desembre, de Pressupostos de la Generalitat per a l'exercici 2011 (DOCV núm. 6429, de 31 de desembre de 2010), així com d'allò disposat en l'article 47.11 del Text Refós de la Llei d'Hisenda Pública de la Generalitat, aprovat pel Decret Legislatiu, de 26 de juny de 1991, es va publicar en el Diari Oficial de la Comunitat Valenciana de 8 d'abril de 2011, la Resolució de 31 de març de 2011, del director general del Servici Valencià d'Ocupació i Formació, per la qual es dóna publicitat a les línies de crèdit i a l'import global màxim destinat a finançar les subvencions de diversos programes de foment de l'ocupació en l'exercici 2011.   
  
L'apartat 5.1 de la Resolució de 31 de març de 2011 determinava els crèdits màxims per a finançar les ajudes destinades al programa per l'establiment com a treballador pel seu compte, establides en l'apartat 1 de l'article 11, títol II, de l'esmentada Ordre 54/2010, de 22 de desembre, per un import global de 66.290.850 euros en la línia T0212000.  
  
Atés que l'existència de crèdit disponible per a incrementar el finançament pressupostari per a atendre les sol·licituds presentades en relació amb este programa, i en aplicació d'allò previst en la disposició addicional primera de l'Ordre 54/2010, de 22 de desembre, correspon publicar una dotació addicional de fons sense establir un nou termini de presentació de sol·licituds.  
En conseqüència, resolc:  
  
Únic  
Ampliar la dotació pressupostària en 1.441.000,00 euros, fons procedents del SPEE, en el codi línia T0212000 del capítol 4, subprograma 322.51, Foment d'ocupació, del Servici Valencia d'Ocupació i Formació, per a a atendre les sol·licituds de les ajudes destinades al programa per l'establiment com a treballador pel seu compte, establides en l'apartat 1 de l'article 11, títol II, de l'Ordre 54/2010, de 22 de desembre, amb l'excepció del suplement previst si concorre el segon supòsit del número 7 del seu epígraf a, i amb la distribució territorial següent:  
  
Direcció Territorial d'Alacant: 400.000 euros.  
Direcció Territorial de Castelló: 250.000 euros.  
Direcció Territorial de València: 791.000 euros.  
Després de l'increment, la dotació per a estes ajudes arriba a un crèdit global màxim de 44.210.745 euros.  
Contra este acte, que esgota la via administrativa, les persones interessades podran interposar un recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant l'òrgan que dicta esta resolució en el termini d'un mes, computat en els termes ja dits, segons allò disposat pels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es poguera interposar qualsevol altre recurs dels previstos en la vigent legislació.  
  
València, 8 de novembre de 2011.- El director general: Román Ceballos Sancho.